Period: Neo-Babylonian
Genre: Lexical
Transliteration:
<SURFACE>
a-e zi-ga-ta ki us₂-e
ur₃-ur₃-ra-e sag an-še₃-il₂-la
lu₂-bi re ur₃-ra inim nu-si-ig-ga
inim-ma nu-dug₄-ga bur a-gub₂-ba dingir-re-e-ne
abgal{gal}e siki bar-ra ba-an-du
en-kum₃ nin-kum₃
ni₂-ta e₃-ta tul₂-ta bal-bal-e
dumu absu imin-am₃-ne-ne
a na-de₅-ga {d}en-ki-ga-ke₄
...gub₂-ba {d}nin-girim₃ a gub-ba-ke₄
...ulu₃ dumu dingir-ra-na
...em-ku₃ he₂-em-sikil he₂-em-dadag-ge
...udug hul gal₅-la₂ hul bar-še₃ he₂-em-ta...
{d}udug sa₆-ga {d}lama₂ sa₆-ga he₂-em-da-re₇-re₇-eš
dingir-lu₂-ulu₃-ke₄ barag ku₃-ga-na im-mi-ni-ib-sikil
gud sa bar-še₃ ba-mi-ni-ib-ku₃-ga-gin₇
udu amaš-bi a mi-ni-ib₂-sikil-la-a-gin₇
dingir lu₂-ulu₃ barag ku₃-ga-na im-mi-ib₂-sikil-gin₇
lu₂-ulu₃ dumu dingir-ra-na an-gin₇ he₂-em-ku₃-ge
ki-gin₇ he₂-em-sikil-e
ša₃ an-na-ke₄ he₂-em-dadag-ge
ka-inim-ma a sikil-la-kam

Cuneiform:
<SURFACE>
𒀀𒂊𒍣𒂵𒋫𒆠𒍑𒂊
𒃡𒃡𒊏𒂊𒊕𒀭𒂠𒅍𒆷
𒇽𒁉𒊑𒃡𒊏𒅗𒉡𒋛𒅅𒂵
𒅗𒈠𒉡𒅗𒂵𒁓𒀀𒇷𒁀𒀭𒊑𒂊𒉈
𒉣𒈨𒃲𒂊𒋠𒁇𒊏𒁀𒀭𒁺
𒂗𒂬𒎏𒂬
𒉎𒋫𒌓𒁺𒋫𒇥𒋫𒁄𒁄𒂊
𒌉𒍪𒀊𒅓𒀀𒀭𒉈𒉈
𒀀𒈾𒊑𒂵𒀭𒂗𒆠𒂵𒆤
...𒇷𒁀𒀭𒎏𒀀𒄩𒋻𒁺𒀀𒁺𒁀𒆤
...𒍇𒌉𒀭𒊏𒈾
...𒅎𒆬𒃶𒅎𒂖𒃶𒅎𒌓𒌓𒄀
...𒌜𒅆𒌨𒋼𒇲𒅆𒌨𒁇𒂠𒃶𒅎𒋫...
𒀭𒌜𒊷𒂵𒀭𒉈𒊷𒂵𒃶𒅎𒁕𒁻𒁻𒌍
𒀭𒇽𒍇𒆤𒁈𒆬𒂵𒈾𒅎𒈪𒉌𒅁𒂖
𒄞𒊓𒁇𒂠𒁀𒈪𒉌𒅁𒆬𒂵𒁶
𒇻𒁦𒁉𒀀𒈪𒉌𒌈𒂖𒆷𒀀𒁶
𒀭𒇽𒍇𒁈𒆬𒂵𒈾𒅎𒈪𒌈𒂖𒁶
𒇽𒍇𒌉𒀭𒊏𒈾𒀭𒁶𒃶𒅎𒆬𒄀
𒆠𒁶𒃶𒅎𒂖𒂊
𒊮𒀭𒈾𒆤𒃶𒅎𒌓𒌓𒄀
𒅗𒅗𒈠𒀀𒂖𒆷𒄰